
АСОЦИАЦИЯ “ДИАБЕТ” дружество гр. ПЛЕВЕН

/продължение от миналия брой/

През 2010 година се проведоха първите национални игри на хората с диабет. Нашето дружество имаше най-много представители и спечелихме едно 1-во и няколко 2-ри и 3-ти места и грамоти. От 2011 година тези игри ще се провеждат и на регионално ниво, което изисква от нас не само да активираме хората с диабет да се движат, да спортуват, но и да организираме такива игри тук в Плевен.

-използвайки техниката, която ни предостави БАД, като РЕГИОНАЛЕН КЛОН и богатия набор от информационни материали, които ще ни предостави чрез Интернет комуникациите през 2011 година, ежеседмично да провеждаме обучение на хора с диабет, ежедневно да приемаме жалби, оплаквания и допитвания на хора с диабет и техните близки и съгласно споразумението с БАД, да търсим чрез тях специалисти по правна и социална защита.

-да свеждаме информацията, която я има при  ЗК и РЦЗ и да обхванем всички диабетици  от региона в дружества, с оглед тяхното обучение. Особено в по-малките населени места хората с диабет не познават симптомите на диабетните усложнения, не посещават редовно своя лекуващ лекар, не спазват режима за хранене и движение, което е част от лечението на диабета и по тези причини инвалидизацията там е по-висока, сочи изследване на  Националния диабетен център.

-използвайки интернет пространството да изградим виртуална  група на младите хора с диабет и група на майките на деца с диабет, които имат голяма потребност от общуване помежду си . Да им осигуряваме актуална информация за промените в нормативната уредба, касаеща  интересите на хората с диабет, информация за новостите в лечението на диабета и др.

-да направим анкетни проучвания, с цел да се събере информация и да се определят приоритетните проблемни области при хората с диабет. 

-с помощта на на БАД и през 2011 година ще осигурим  подпомагане на социално слаби  хора с диабет, като им осигурим поне минимума на необходимата храна за условното здраве.

-ще продължим осигуряването на най-възрастните и децата на социално слаби семейства с безплатни противогрипни ваксини през есенно-зимния сезон.

-необходимо е да запълним празнотата за обучаване на хората с диабет как да водят активен и пълноценен живот, носейки тази болест, като организираме дни на литературата за диабет, абонамент на в-к “Диабет”, обучителни семинари, лектории и др.

-провеждане на кампания за масово изследване на кръвната захар сред общинска и държавна администрация, като потенциален кон контингент на тази група, поради заседналата , напрегнатата и конфликтна работа.

-разработване на проекти за безплатни прегледи за остеопороза и скрининг на бъбреците сред диабетно болните. Преди 2-3 години по разработен от нас проект минаха на преглед за остеопороза над 500 жени с диабет. 

-по разработен и спечелен от нас проект получихме апарат за  измерване на гликиран хемоглобин на стойност 2500 д. Всяка година със средства от спонсори набавяме доста скъпите консумативи за този апарат и  правим изследване на хора с диабет на перорално лечение.

Ние внасяме своя принос чрез всеотдайната ни безвъзмездна дейност. Доброволческите екипи от млади специалисти с диабет не щадят своята енергия и време за да сме полезни на тази ежедневно нарастваща армия от хора с проблема диабет и преддиабетен синдром.


Председател Асоциация”Диабет” Плевен

Мариана Пироева

На 23 март 2011 г. в клуба на пенсионера и 
инвалида на ул.”Гренадерска” №30 бе открита изложба на ръчни плетива, бродерии, гоблени и карета изработени от жените със зрителни и други увреждания.

Това събитие е първото от предвидените през тази година мероприятия по повод 90 години от създаването на Съюза на слепите в България. Изложбата бе подредена от жените със съдействието на организаторите на клуба.

Тържеството откри председателят на ТСО на ССБ Володя Атанасов. Той поздрави всички гости и участници в това мероприятие. Гости на изложбата бе г-жа Хинкова, тифло-педагог от Ресурсен център Плевен, г-жа Милка Танкова, сътрудник на регионалната организация на слепите и представители на други клубове от града. Събитието отразиха местни електронни и печатни медии.

инж.Румен Петков

Разговор със Свилен Костов, председател на Спортен клуб на хората с увреждания от гр.Плевен.

Кога и как се зароди идеята за създаване на спортния клуб?

 През изминалите 2009/2010 аз участвах в международни проекти за хора с увреждания, които бяха проведени на 2 етапа в Унгария в гр.Кишкунхалас, близо до перлата на равнината гр.Сегет. На тези проекти бяха избрани хора с увреждания с различни таланти, имаше  спортисти, фотографи, художници, актьори и др. След запознанството ми с другите спортисти от другите страни в мен се зароди една идея след като се прибера в България да се опитам да организирам хората с увреждания да се занимават с подходящ за тях спорт.


Кои са хората инициирали идеята и я осъществили?

 След като се завърнах в България се свързах с председателя на Регионална организация на хората с увреждания г-н Иванчо Атанасов да организираме тенис на корт за хора с увреждания, което ми беше първата идея, защото аз съм практикувал този вид спорт и исках и други да започнат да спортуват.За някои от нас това е доста полезно.След срещата ми с г-н Атанасов се зароди идеята да организираме спортен клуб за хора с увреждания, но не само с тенис на корт, а и с други видове спорт.


Какви спортове се упражняват и какво бъдещо развитие виждате?

 В момента тренираме Канадска борба, а в бъдеще и спортове, като Боулинг, Билярд, Дарц, Спортна стрелба с лък и въздушна пушка, Конна езда, Тенис на корт, Тенис на маса, Лека атлетика и др. 


Къде провеждате тренировките по отделните видове спорт?

 Тренировките по Канадска борба се провеждат с любезното съдействие на клуба на пенсионера и инвалида на ул.Гренадерска 30 в тяхното помещение. Към момента се провеждат тренировки само по канадска борба. Сега организираме провеждането на тренировките на другите спортове за които споменах.

Какви участия в състезания имате досега, а също така и в бъдеще?

 Когато започна съвместната ни работа с г-н Атанасов, пред нас се зададе и първото предизвикателство, интеграционният турнир за хора с увреждания по Канадска борба "Воля за победа 2010”, който се проведе в 5 кръга в 5 големи Български града.Плевен беше домакин на 2-ри кръг. Нашият отбор участва само в четири от кръговете.След завършването на четирите кръга в турнира плевенският отбор се завърна с 19 медала.След това за деня на диабетика, плевенския отбор в състав от 15 души участва в " Първи национални спортни игри за хора с диабет в България” проведени на 30.10.2010 г. в спортен комплекс " Спартак” гр. София. В бъдеще смятаме да проведем и други спортни мероприятия.

Как Община Плевен прие идеята за този клуб и как ви помага?

 След като предложих идеята да се създаде спорт за хора с увреждания, кмета на гр.Плевен г-н Найден Зеленогорски прие идеята с интерес. Община Плевен финансира транспортирането на отборите в различните видове спорт.

... а ръководителите на отделните съюзи?

 Всички председатели на клубовете за хора с увреждания ми помогнаха с идеи и съвети как моята работа да бъде успешна.

Какво можете да разкажете за себе си, откога се занимавате със спорт и какъв е той? Разбрах, че имате много международни участия в състезания.

Какви са те?

 Постоянно се занимавам със спорт,въпреки моето увреждане.В моите ученически години се занимавах с тенис на маса, тенис на корт, фитнес и всякакъв спорт който ми е по силите. 

Разговаря инж. Румен Петков

Важно
От 10 януари 2011 г. проект "Подкрепа за достоен живот" обслужва 3 759 лица с трайни увреждания в 262 общини  в страната и 23 района на Столична община. Съобразно заявените потребности от конкретни услуги, извършените индивидуални оценки и определените индиви-дуални месечни бюджети в часове, социални услуги на ползвателите по проекта се предоставят от общо 3 704 лични асистенти - членове на семейството или външни лица. Личните асистенти са назначени от съответните кметове на общините и районите - партньори по проекта: на трудови договори 3 530 лица, а с договор за услуга - 174 лица.

Потребители на социалната услуга в общността „Личен асистент" са лица с трайни увреждания, с невъзможност за самообслужване. За лични асистенти са назначени лица в трудоспособна възраст, които са: безработни, заети - наети и самонаети, неактивни лица (студенти или придобили право на професионална пенсия по реда и условията за ранно пенсиониране).

Проект „Подкрепа за достоен живот" се реализира в три етапа. По първия етап кандидатите подаваха документи в общините (районите) - партньори по проекта, от 8 до 22 ноември 2010 г. Предоставянето на социалната услуга е 14 месеца - от 10 януари 2011 г. до 7 март 2012 г., като се предвиждаше в този етап в услугата да бъдат включени 3 500 потребители. От 10 до 24 януари 2011 г. в общините (районите) се приемаха документи на кандидатите за втория етап. Предоставянето на социалната услуга за одобрените лица е 12 месеца - от 10 март 2011 г. до 7 март 2012 г., като се предвижда включването на 5 000 потребители. За  третия етап на проекта ще се подават документи от 8 до 22 ноември 2011 г., а социалната услуга ще се предоставя 2 месеца - от 8 януари 2012 г. до 7 март 2012 г. за 500 потребителя. В трите етапа на проект  „Подкрепа за достоен живот" социална услуга в общността „Личен асистент" трябва да получат най-малко 9 000 лица с трайни увреждания и невъзможност за самообслужване. Максималният брой часове за месец за ползвател е 160 часа месечно.

Проектът се осъществява с финансовата подкрепа на Оперативна програма „Развитие на човешките ресурси", съфинансирана от Европейския социален фонд на Европейския съюз. Общата му стойност е в размер на 34 999 999.93 лева. Конкретен бенефициент е Агенцията за социално подпомагане, а партньори-общо 285 общини и райони в страната. Продължителността на проект „Подкрепа за достоен живот" е 19 месеца - от 8 октомври 2010 г. до 7 май 2012 г.

Магнитните бури и ние хората
Магнитните бури са естествено природно явление, което можем да сравним със силно  физическо натоварване, което се отразява добре на здравите хора, но не се понася толкова  лесно от хората със специфични заболявания. Затова в дните с повишена магнитна активност не е препоръчително да се насрочват операции. Според проучвания 70% от инфарктите, хипертоничните кризи и инсултите стават именно по време на слънчеви бури.

През 50-те години на ХХ век Рейнхолд Рейтер и Карл Вернер анализират 100 хиляди автомобилни катастрофи и установяват, че има рязко увеличение на произшествията на втория  ден след слънчево изригване. Такива изследвания показват, че по време на силни магнитни бури се увеличава реакцията на окото, както и тази на организма, което затруднява шофьорите. При по-значителни бури се изисква по-голямо внимание. 

Геомагнитните бури са смущения в магнитното поле на Земята с продължение от няколко часа  до няколко денонощия, предизвикани от високоскоростни потоци на слънчев вятър и свързаната с тях ударна вълна. В резултат на изригвания на повърхността на Слънцето в космическото пространство се изхвърля огромно количество вещество (предимно протони и електрони), което се движи със скорост 400-1000 км/с и за един-два дни достига до земната атмосфера. Прекалено силен поток може да смути магнитното поле на Земята, от което неговите характеристики бързо и често се изменят. Най-силното изригване в цялата история на наблюдателната астрономия е през 2003 година. Енергията, отделена при него, е достатъчна да се захрани с електричество един от най-големите градове в света за 200 милиона години.

Геомагнитните бури оказват влияние на много области на човешката дейност като нарушения  на телекомуникациите, системите за навигация на космическите кораби, възникване на повърхностни заряди по трансформаторите и тръбопроводите и дори разрушаване на електрическите системи.

Магнитните бури също така влияят на здравето и самочувствието на хората. Те са най-опасни за страдащите от сърдечно-съдови заболя-вания. Приблизително 70% от инфарктите, хипертоничните кризи и инсултите се случват по време на слънчеви бури. Такива магнитни смущения често са съпроводени с главоболие, мигрени, учестено сърцебиене, безсъница, лошо самочувствие, понижен жизнен тонус, промени в кръвното налягане. На негативното въздействие от магнитните бури са подложени между 50 и 75% от населението на Земята. При тях се повишава нивото на стресови реакции по време на тези влияния. Но също така 50% от населението на планетата е способно да се адаптира и да намалява тази реакция до нула. Тази теория има и противници, които смятат, че гравитационните смущения, свързани с изменението на разположението на Земята, Луната и планетите от Слънчевата система са значително по-малки, отколкото при ежедневни ситуации (например трусове или внезапно спиране на градския транспорт).

Какво трябва да знаем, за да не си навредим, вместо да си помогнем 

Как да извлечем максималната полза от таблетките? 
ПЪРВО -ще можете да избегнете страничните действия на някои от лекарствата, които  приемате, само ако ги пиете поотделно на интервали, а не наведнъж - с шепата. 

ВТОРО -крайно опасно е да си пият лекарства с изтекъл срок на годност, защото химичният състав на препарата се променя и таблетките могат да станат опасни за организма. 

ТРЕТО -никога не изпълнявайте предписанията на лекаря, без да мислите. Ако терапевтът ви е изписал едно лекарство, очният лекар - друго, а стоматологъти кардиологът - трето, задължително се консултирайте с фармацевта. Нека той направи анализ на препаратите по съвместимост, да види какво и противоположното действие на някои от тях и ако има някаква опасност, да замени съмнителното лекарство с негов безопасен аналог. 

НЕ ПИЙТЕ АНТИБИОТИЦИТЕ С МЛЯКО. Аспиринът, както и повечето от другите лекарства, трябва да се приемат след хранене. Ако  таблетката трябва да се разтваря, направете го в толкова вода, в колкото е указано в  анотацията към лекарството. 

Обикновените таблетки е най-добре да се натрошат или да се схрускат със зъбите и да се  изпият с чаша сок, мляко или минерална вода. По този начин препаратът най-бързо ще попадне в  кръвта. 

Ако се налага да приемате сулфаниламиди, е най-добре да го направите с чаша вода. Таблетките от тази серия често предизвикват нарушения в бъбречната дейност и приемането им с по-голямо количество течност ще ви спести тази неприятност. Антибиотиците трябва да се приемат половин  час преди ядене и само с вода. Някои хора ги пият с мляко, но това е опасно - защото съдържащият се в млякото калций предизвиква реакция и се образуват трудно разтворими  съединения. 

КАК ТРЯБВА ДА СЕ ХРАНИМ, АКО ПРИЕМАМЕ МЕДИКАМЕНТИ . Гълтайки таблетки, човек трябва да спазва определена диета.  Ако приемате мезим форте или други ферментни препарати, е най-добре да го направите по  време на храненето. 

-Аспиринът не трябва да се смесва с остри храни и цитрусови плодове или сокове. 

-Антидепресантите е най-добре да се приемат с храна, от която са изключени продуктите, които съдържат тирамин: кашкавал, соев сос, хайвер и авокадо. Иначе денят ви ще бъде провален, защото ще ви се спи и ще ви боли главата. 

-Таблетките от вида на тетрациклините не понасят прясно и кисело мляко, както и продуктите,  приготвени от мляко. 

-Ако витамините се приемат заедно със спанак, чай и едрозърнест хляб, пречат на организма  да ги усвои. Това е от значение особено за онези, които приемат таблетки, съдържащи калций. 

Преди време учените доказаха, че оралните контрацептиви не трябва да се приемат заедно с  продукти, които съдържат кофеин. При такова съчетание контрацептивите провокират  хиперактивност и безсъние. 

КОИ ЛЕКАРСТВА СА ЗАБРАНЕНИ НА МОРСКИЯ БРЯГ 

През лятото таблетките трябва да се приемат с изключително внимание, особено ако сте на  плажа. 

Някои от лекарствата могат да повишат чувствителността към светлината и да изменят  пигментацията на кожата. За да се върнете от морето с шоколадов тен, а не като петниста  пантера, е най-добре да не приемате хормонални препарати, антибиотици, транквиланти,  аналгетици и антисептици за кожата. 

Ако курсът на лечение не може да се отложи, е най-добре да отложите морето за по-късен  период. 

И още нещо важно

Да се приемат лекарства, когато сте на гости или на работа пред колегите, е израз на лошо  възпитание. Ако наистина се налага да спазите времето за приемане на поредното хапче,  направете го така, че никой да не ви види. 

КАК ТРЯБВА ДА ГЪЛТАМЕ ХАПЧЕТАТА 

За да попадне по-бързо в кръвта лекарството и да свърши добре своята мисия, трябва да  приемате таблетката по специален начин. Сложете хапчето в устата, пийнете малко вода и  отметнете главата си назад. В момента на гълтането обаче наклонете главата си напред. След това изпийте една пълна чаша с вода, ако към лекарството няма други препоръки. Никога не  гълтайте таблетките в легнало или полулегнало положение. Така те ще започнат да се разлагат  в хранопровода, което ще причини киселини, гадене и горчилка в устата. 

